આણંદ શહેરમાં મંગળવારે મોડી રાત્રે જૂના બસ સ્ટેન્ડ વિસ્તારમાં ત્રાટકેલા તસ્કરોએ તરખાટ મચાવ્યો હતો. આણંદ શહેરમાં ચક્રવર્તી ફળિયામાં અમીન ચર્મ ઉદ્યોગ નામની દુકાન, ગુજરાત સેલ્સ નામની દુકાનના તાળાં તોડી ચોરીનો પ્રયાસ કર્યો હતો. તસ્કરોએ દુકાનોના સીસીટીવી કેમેરા તોડી નાંખ્યા હતા અને ચોરી કરવાનો પ્રયાસ કર્યો હતો. જોકે તસ્કરો કેમેરામાં કેદ થઇ ગયા હતા. જૂના બસ સ્ટેન્ડ ચર્ચ સામે આવેલા નગરપાલિકા શોપિંગ સેન્ટરમાં પ્રથમ માળે એસ.એસ.ટ્રાવેલ્સ, સહારા ટુરિઝમ અને સાંઈ સ્પીકર નામની દુકાનોના તાળા તોડી તેમજ બીજા માળે આવેલી સિલ્વર લાઇન કોમ્પ્યુટરની દુકાનના તાળા તોડી ચોરીનો પ્રયાસ કર્યો હતો. ત્યારબાદ તસ્કરોએ રોયલ બેન્ડ નામની દુકાનનો દરવાજો તોડવાનો પ્રયાસ કર્યો હતો.